Foilsiú iarratas ar fhormheas a dhéanamh ar leasú, nach mionleasú é, ar shonraíocht táirge de bhun Airteagal 50(2)(a) de Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí

(2022/C 397/13)

Leis an bhfoilsiú seo, tugtar an ceart chun cur i gcoinne chur i bhfeidhm an iarratais ar leasú de bhun Airteagal 51 de Rialachán (AE) Uimh. 1151/2012 ó Pharlaimint na hEorpa agus ón gComhairle (1), laistigh de 3 mhí ó dháta foilsithe an iarratais seo.

IARRATAS AR FHORMHEAS A DHÉANAMH AR LEASÚ NACH MIONLEASÚ É AR SHONRAÍOCHT TÁIRGE SONRÚCHÁIN TIONSCNAIMH FAOI CHOSAINT NÓ TÁISC GHEOGRAFAIGH FAOI CHOSAINT

Iarratas ar fhormheas a dhéanamh ar leasú i gcomhréir leis an gcéad fhomhír d’Airteagal 53(2) de Rialachán (AE) Uimh. 1151/2012

“Estepa”

Uimh. AE: PDO-ES-0341-AM02 – 15.11.2021

STFC (X) TGFC ( )

1. Grúpa iarratasóra agus leas dlisteanach

Consejo Regulador de la Denominación de Origen Protegida “Estepa” [Bord Rialála do Shonrúchán Tionscnaimh faoi Chosaint “Estepa”]; Seoladh: Polígono Industrial Sierra Sur, Avda. del Mantecado 7, 41560 Estepa (Sevilla), Teil.: 955912630–607436353, Seoladh ríomhphoist: secretaria@doestepa.es

Tá an inniúlacht dhlíthiúil ag an mBord Rialála um shonrúchán tionscnaimh faoi chosaint “Estepa” agus tá leas dlisteanach aige san iarratas seo ar leasú a chur isteach i gcomhréir le hAirteagal 13(2)(a) de Dhlí na hAndalúise Uimh. 2/2011 an 25 Márta 2011 maidir le hiascaigh agus cáilíocht bia.

2. Ballstát nó tríú tír

An Spáinn

3. Ceannteideal sa tSonraíocht táirge a nDéanann an leasú (na leasuithe) difear dó

☐ Ainm an táirge

☒ Tuairisc ar an táirge

☒ Limistéar geografach

☒ Cruthúnas ar thionscnamh

☒ An modh táirgthe

☐ Nasc

☐ Lipéadú

☐ Eile

4. Cineál an leasú nó na leasuithe

☒ Leasú ar an tsonraíocht táirge de STFC nó TGFC cáilithe nach bhfuil le cáiliú mar mhionleasú i gcomhréir leis an tríú fomhír d’Airteagal 53(2) de Rialachán (AE) Uimh. 1151/2012.

☐ Leasú ar an tsonraíocht táirge de STFC nó TGFC cláraithe nár foilsíodh Doiciméad Aonair (ná doiciméad coibhéiseach) ina leith nach bhfuil incháilithe mar mhionleasú i gcomhréir leis an tríú fomhír d’Airteagal 53(2) de Rialachán (AE) Uimh. 1151/2012

5. Leasú nó leasuithe

5.1. Roinn B. Saintréithe fisiceacha, ceimiceacha agus orgánaileipteacha na n-olaí sa tsonraíocht táirge agus pointe 3.2 den doiciméad aonair, Cur síos ar an táirge a bhfuil feidhm ag an ainm in (1) maidir leis, leasaítear iad mar seo a leanas:

— Modh anailíseach K 268 a chur leis.

K270 nó K268: ≤ 0.18

Cúis:

Ba cheart a mheas gurb ionann modh anailíseach K270 agus an modh dá dtagraítear faoi láthair sa tsonraíocht táirge, i gcomhréir le Rialachán (CEE) Uimh. 2568/91 ón gCoimisiún an 11 Iúil 1991 maidir le saintréithe ola olóige agus ola d’iarmhar ológ agus maidir leis na modhanna ábhartha anailíse (2).

— Cur leis na luachanna 7/10 ar scála BTB. 2/1, 2/2, 2/6, 3/1- 3/2, 3/6, 4/1, 4/2, 4/3, 4/4, 4/5, 4/6, 4/7, 4/8, 4/9, 4/10, 5/1, 5/2, 5/3, 5/4, 5/5, 5/6, 5/7, 5/8, 5/9, 5/10, 6/1, 6/2, 6/3, 6/4, 6/5, 6/6, 6/7, 6/8, 6/9, 6/10, 7/1, 7/2, 7/3, 7/4, 7/5, 7/6, 7/7, 7/8, 7/9 agus 7/10 ar scála BTB.

Cúis:

Trí na luachanna nua sin a thabhairt isteach, coigeartaítear an tsonraíocht táirge chun na holaí olóige úríona atá á dtáirgeadh anois i limistéar geografach STFC “Estepa” a chumhdach mar gheall ar phlandálacha nua agus ar athrú aeráide, ar olaí iad atá ar chaighdeán den scoth ach nach n-áirítear sa raon dathanna faoi láthair agus, dá bhrí sin, nach féidir leo an tsonraíocht a úsáid.

— Aonaid tomhais nua do pholaifeanóil agus tócaifearóil agus sainmhíniú ceart ar na modhanna anailíse.

Polaifeanóil: ≥ 405 mg/kg le haghaidh na n-olaí go léir, seachas ola aonchineálach Arbequina, arb é ≥ 250 mg/kg an ceanglas ina leith.

Tocaifearóil: ≤ 261.1 mg/kg.

Modhanna anailíse.

Polaifeanóil: crómatagrafaíocht leachtach le brath eagair dé-óide ultraivialait (mg/kg) nó dathmhéadracht ag baint úsáide as speictreafótaiméadracht ultraivialait arna tomhas i mg/kg d’aigéad caiféach.

Tocaifearóil: crómatagrafaíocht leachtach le brath fluaraiseachta (mg/kg).

Cúis:

Cuirtear an choibhéis mg/kg in ionad an aonaid tomhais atá ann faoi láthair le haghaidh polaifeanól agus tócaifearól, csm (codanna sa mhilliún), arb é an t-aonad tomhais is coitianta é sa reachtaíocht agus sa litríocht eolaíochta.

— Coigeartú ar chéatadán na gcineálacha olóige in olaí ar cumasc iad de Hojiblanca, Arbequina, Manzanilla, Picual agus Lechín de Sevilla.

Foclaíocht sa tsonraíocht táirge atá i bhfeidhm faoi láthair:

— Hojiblanca, Arbequina, Manzanilla, Picual agus Lechín de Sevilla: — Hojiblanca: 35 % ar a laghad — Arbequina: 15 % ar a laghad — cineálacha eile: 5 % ar a laghad.

Sonraíocht táirge leasaithe:

— Hojiblanca, Arbequina, Manzanilla, Picual agus Lechín de Sevilla:

Ní mór ológa de chineál Hojiblanca, a bhuaintear i mí na Samhna amháin, a bheith cothrom le 35 % ar a laghad.

Cúis:

Ba cheart an céatadán íosta atá i bhfeidhm faoi láthair de na cineálacha tánaisteacha (Arbequina, Manzanilla, Picual agus Lechín) a léirscriosadh mar gheall ar an tionchar teoranta atá acu ar shaintréithe orgánaileipteacha na hola agus ar an deacracht a bhaineann le comhlíonadh a sheiceáil. Is é an bhuain go luath i mí na Samhna ar ológa Hojiblanca agus an chaoi go bhfuil an cineál seo mar chuid de níos mó ná 35 % den chumasc an rud a chinneann saintréithe na hola; níl sna cineálacha eile ach miondifríochtaí i mboladh cumhra.

5.2. Roinn C. Limistéar geografach na sonraíochta táirge agus pointe 4 den doiciméad aonair, Sainmhíniú beacht ar an limistéar geografach, leasaítear mar a leanas iad:

Síntear an limistéar geografach trí bhardas comharsanachta a chur leis, Martín de la Jara, agus roinnt polagán cadastrach de bhardais Écija (33, 34, 35, 36, 37 agus 38) agus Osuna (17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 96, 97, 102, 104 agus 105).

Cúis:

Ba cheart an limistéar geografach STFC “Estepa” a leathnú ós rud é go bhfuil na cineálacha crann olóige a fhástar sna bardais atá i gceist agus a n-aeráid, a n-ithir agus a ndálaí feirmeoireachta cosúil leis na dálaí sa limistéar atá ann cheana, rud a fhágann gur féidir an nasc cúisíoch agus na saintréithe a bhaineann le STFC “Estepa” a choinneáil.

5.3. Roinn D. Cruthúnas ar thionscnamh an táirge i réimse na sonraíochta táirge, leasaítear mar a leanas é:

Sa tríú mír de phointe 1, cuirtear “Ar feadh na bliana...” in ionad na foclaíochta “Roimh agus le linn na bliana margaíochta...”.

Sa cheathrú mír de phointe 4, cuirtear an fhoclaíocht is cirte “formheas arna eisiúint ag an bhfoireann atá freagrach as cáilíocht nó as bainistíocht an mhuilinn” in ionad na foclaíochta “formheas arna eisiúint ag an tsaotharlann”.

Thairis sin, cuirtear an cúigiú mír agus an séú mír in ionad an chúigiú agus an séú mír mar a leanas, ós rud é go ndéantar cur síos sa téacs atá ann cheana ar phróisis lena mbaineann sraith cúraimí páipéarbhunaithe a úsáideadh nuair nach raibh an córas TF agus modhanna inrianaitheachta chomh forbartha agus digitithe céanna:

“Cinnfidh an Roinn Cáilíochta agus Saotharlainne comhdhéanamh na baisce, agus ní mór di líon na gcileagram a léiriú le haghaidh gach tagartha sa bhaisc. Déanfar aistriú gach baisce ón muileann chuig an ngléasra pacála a thaifeadadh i gcóras inrianaitheachta ríomhairithe. Chun inrianaitheacht a áirithiú, déanfar suíomh, sainaitheantas, clárú agus marcáil ola olóige úríne i dtrádstórais an chomhghléasra muilinn agus pacála a thaifeadadh trí nós imeachta inrianaitheachta ríomhairithe a úsáid.”

I bpointe 5, cuirtear “líon na lipéad deimhniúcháin arna n-eisiúint nó arna leithdháileadh ag an mBord Rialála...” in ionad na foclaíochta “Líon na lipéad deimhniúcháin arna n-eisiúint nó arna leithdháileadh ag an mBord Rialála...”.

5.4. Ba cheart na maoluithe seo a leanas ar na rialacha a chur le Roinn E. Modh táirgthe, a.1) Buain den tsonraíocht táirge:

Foclaíocht sa tsonraíocht táirge atá i bhfeidhm faoi láthair:

Féadfar an bhuain a shíneadh go dtí an 30 Nollaig i gcás ológa Arbequina agus go dtí an 15 Eanáir i gcás na gcineálacha eile.

Sonraíocht táirge leasaithe:

Déantar an bhuain go dtí 30 Nollaig le haghaidh ológa Arbequina agus go dtí 15 Eanáir i gcás na gcineálacha eile. Féadfar síneadh a chur leis an tréimhse sin go dtí an 31 Eanáir más rud é go bhfágann na dálaí aimsire nach féidir an bhuain a dhéanamh nó go bhfágann méadú suntasach ar mhéid na buainte nach féidir na teorainneacha ama a leagtar síos a chomhlíonadh. Ní mór don Bhord Rialála aon síneadh ar an tréimhse buainte olóige a fhormheas agus na hoibreoirí go léir a chur ar an eolas.

Cúis:

Ba cheart síneadh a chur leis an tréimhse buainte olóige go dtí an 31 Eanáir toisc go bhfuil sé suite gur féidir leanúint d’olaí olóige úríona a tháirgeadh den cháilíocht a cheanglaítear leis an tsonraíocht táirge i dtéarmaí a saintréithe fisiceacha, ceimiceacha agus orgánaileipteacha leis na hológa a bhuaintear suas go dtí an dáta sin. Is faoin mBord Rialála atá sé síneadh den sórt sin a fhormheas má chuireann dálaí aimsire cosc ar bhuain nó má thagann méadú as cuimse ar mhéid an fhómhair, agus ní mór gach oibreoir a chur ar an eolas roimh ré.

DOICIMÉAD AONAIR

“Estepa”

Uimh. AE: PDO-ES-0341-AM02 – 15.11.2021

STFC (X) TGFC ( )

1. Ainm nó ainmneacha [stfc nó tgfc]

“Estepa”

2. Ballstát nó tríú tír

An Spáinn

3. Tuairisc ar an táirge talmhaíochta nó ar an mBia-earra

3.1. An cineál táirge

Aicme 1.5. Olaí agus saillte (im, margairín, ola, etc.)

3.2. Tuairisc ar an táirge lena mbaineann an t-ainm in (1)

Ola olóige úríon a dhéantar as torthaí na gcineálacha crann olóige (Olea europaea, L.) a liostaítear thíos. Tá ceithre chineál ola ann:

— Hojiblanca, Arbequina, Manzanilla, Picual agus Lechín de Sevilla

— Hojiblanca agus Arbequina

— Hojiblanca

— Arbequina

Ní mór gach ola olóige úríon a dhéanamh trí mhodhanna meicniúla nó fisiceacha amháin nach gcuireann isteach ar cháilíocht, ionas go gcaomhnóidh na holaí blas, cumhra agus tréithe na dtorthaí óna dtáirgtear iad.

Ní mór na hológa a bheith ar cheann de na cineálacha ológa údaraithe, a bhuaintear go díreach ón gcrann nuair a shroichfidh siad an leibhéal aibíochta a thabharfaidh na saintréithe riachtanacha d’olaí torthúla.

Ní féidir an sonrúchán tionscnaimh a úsáid ach amháin le haghaidh olaí olóige úríona a chomhlíonann, tar éis dóibh a bheith i siléir, na ceanglais seo a leanas:

Scór airmheánach le haghaidh torthúlachta: ≥ 4.5;

Scór airmheánach le haghaidh searbhais: ≥ 3 agus ≤ 6;

Scór airmheánach le haghaidh géire: ≥ 3 agus ≤ 6;

Aigéadacht (%): ≤ 0.3;

Luach sárocsaíde (mEq O2/kg): ≤ 15;

Ionsúiteacht ultraivialait K270 nó K268: ≤ 0.18 mEq ocsaigin ghníomhach in aghaidh an chileagraim ola;

Frithocsaídeoirí nádúrtha, polaifeanóil (% d’aigéad caiféach): ≥ 405 (mg/kg);

Frithocsaídeoirí nádúrtha, polaifeanóil (% d’aigéad caiféach) d’ológa Arbequina: ≥ 250 (mg/kg);

Cobhsaíocht ocsaídiúcháin (córas Rancimat) arna tomhas in uaireanta (100 °C nó 120 °C ag a bhfuil aershreabhadh 10 l/u): ≥ 43.6 h ag 100 oC agus ≥ 7 ag 120 oC;

Tocaifearóil: ≤ 261.1 mg/kg.

Féadfaidh dath na hola a bheith éagsúil idir na luachanna a leanas ar scála BTB: 2/1- 2/2- 2/3, 2/4, 2/5, 2/6, 3/1, 3/2, 3/3, 3/4, 3/5, 3/6, 4/1, 4/2- 4/3, 4/4, 4/5, 4/6, 4/7- 4/8, 4/9, 4/10, 5/1- 5/2, 5/3, 5/4, 5/5, 5/6, 5/7, 5/8, 5/9, 5/10, 6/1, 6/2, 6/3, 6/4, 6/5, 6/6, 6/7- 6/8, 6/9, 6/10, 7/1, 7/2, 7/3, 7/4, 7/5, 7/6, 7/7, 7/8, 7/9 agus 7/10.

Mar thoradh ar bhuain luath, is torthaíocht na n-ológ glas seachas ológa aibí atá ag na holaí seo, go ginearálta idir glas agus aibí.

Athraíonn saintréithe na n-olaí de réir na n-ológ a úsáidtear:

— Hojiblanca, Arbequina, Manzanilla, Picual agus Lechín de Sevilla

Ní mór ológa de chineál Hojiblanca, a bhuaintear go heisiach i mí na Samhna, a bheith cothrom le 35 % ar a laghad.

Tá torthaíocht na n-ológ glas seachas ológa aibí ag an gcineál sin ola, ag a bhfuil déine mheánach. Tá blas na seirbhe agus na géire tipiciúil de na holaí a fhaightear ag tús an tséasúir.

— Hojiblanca agus Arbequina

Tá an ola déanta as idir 20 % agus 80 % ola olóige úríon d’ológa Hojiblanca agus idir 80 % agus 20 % d’ológa Arbequina.

Tá torthaíocht na n-ológ glas seachas ológa aibí ag an gcineál sin ola. Tá blas na seirbhe agus na géire tipiciúil de na holaí a fhaightear ag tús an tséasúir.

— Hojiblanca

100 % ola olóige úríon Arbequina, i.e. ola déanta as olóige Arbequina amháin.

Tá torthaíocht na n-ológ glas seachas ológa aibí ag an gcineál sin ola.

Tá blas na seirbhe agus na géire tipiciúil de na holaí a fhaightear ag tús an tséasúir.

— Arbequina

100 % ola olóige úríon Arbequina, i.e. ola déanta as ológa Arbequina amháin.

Tá torthaíocht na n-ológ glas seachas na n-ológ aibí ag ola olóige úríon “Estepa”, le cothromaíocht idir blas searbh agus géar iontu.

3.3. Beatha (maidir le táirgí de thionscnamh ainmhíoch amháin) agus amhábhair (maidir le táirgí próiseáilte amháin)

Níl sé infheidhme.

3.4. Céimeanna sonracha sa táirgeadh nach mór dóibh tarlú sa limistéar geografach sainithe

Fás agus déanamh na hola.

3.5. Sainrialacha maidir le slisniú, grátáil, agus pacáistiú etc. an táirge dá dtagraíonn an t-ainm cláraithe

Níl sé infheidhme.

3.6. Sainrialacha maidir le lipéadú an táirge dá dtagraíonn an t-ainm cláraithe

Ní mór na focail Denominación de Origen Protegida “Estepa” [Sonrúchán tionscnaimh faoi chosaint “Estepa”] a bheith ar na lipéid agus ar na lipéid deimhniúcháin.

Ní mór lipéid tráchtála gach oibreora chláraithe a bheith formheasta ag an mBord Rialála.

Ní mór séala ráthaíochta agus lipéad uimhrithe nó lipéad deimhnithe arna eisiúint ag an mBord Rialála a bheith ar gach pacáistíocht ina scaoiltear an ola ar mhargadh an tomhaltóra, i gcomhréir leis an Lámhleabhar maidir le Cáilíocht agus Nósanna Imeachta, a ghreamaítear sa trádstóras, sa mhuileann nó sa ghléasra pacála ar bhealach nach féidir iad a athúsáid.

4. Sainmhíniú achomair ar an limistéar geografach

Tá an limistéar comhdhéanta de 12 bhardas ar fad i gcúige Sevilla — Aguadulce, Badolatosa, Casariche, Estepa, Gilena, Herrera, Lora de Estepa, Marinaleda, Pedrera, La Roda de Andalucía, El Rubio agus Martín de Jara — chomh maith le polagáin chadastracha 33-38 de bhardas Écija, polagáin 17-33, 96, 97, 102, 104 agus 105 de bhardas Osuna, agus talamh i mbardasacht amháin i gcúige Córdoba: Puente Genil, go sonrach an limistéar ar a dtugtar Miragenil.

5. Nasc leis an limistéar geografach

5.1. Sainiúlacht an limistéir gheografaigh

Is fachtóirí iad na hithreacha cailcreacha, an ganntanas uisce i limistéar Estepa agus an aeráid ilchríochach le samhraí te agus geimhrí fuar a chuireann dlús le hológa a aibiú.

Léiríonn staidéir go gcuireann an cineál ithreach sin tiúchan níos airde frithocsaídeoirí chun cinn atá inspéise ó thaobh cothaithe de: tócaifearóil, go háirithe alfa-thócaifearól, arb é an frithocsaídeoir is mó i bhfad é (> 90 %).

Sa timpeallacht gheografach seo, áit a dtáirgtear ológa boird go traidisiúnta i sciar suntasach de na garráin olóige — is le haghaidh thionscal na n-ológ boird thart ar 30 % den táirgeadh iomlán olóige i limistéar Estepa — tosaíonn an bhuain go traidisiúnta go han-luath. Is é seo an toradh, ar an gcéad dul síos, ar fhachtóirí nádúrtha, mar gheall ar na coinníollacha ithreach agus aeráide go n-aibíonn na torthaí níos tapúla, agus, ar an dara dul síos, an cleachtas maidir le buain gan bhriseadh, mar go bhfuil forluí ag baint leis na hológa boird a thosaíonn i mí Mheán Fómhair nó go leanann buain na n-ológ a úsáidtear le haghaidh táirgeadh ola olóige é.

Cuidíonn na cleachtais sin le holaí a tháirgeadh a bhfuil tréithe ceimiceacha agus orgánaileipteacha sainiúla acu.

5.2. Sainiúlacht an táirge

— Tá searbhas suntasach ag olaí olóige STFC “Estepa”, le scór airmheánach idir 3 agus 6.

— Tá a dtorthaíocht gan sárú, níos mó ná 4.5, ceann de na ceanglais is airde san Aontas Eorpach.

— Tá siad níos saibhre i gcomhdhúile feanólacha ná olaí a fhaightear ó chineálacha eile agus ó na cineálacha céanna a fhástar in áiteanna eile.

— Cobhsaíocht ocsaídiúcháin ard.

— Cion ard na líocha a fhaightear in ola olóige, go sonrach clóraifillí agus caraitéiní (scála BTB).

5.3. Nasc cúisíoch idir an limistéar geografach agus cáilíocht nó saintréithe an táirge (maidir le STFC) nó cáilíocht shonrach an táirge, an cháil atá air nó saintréith eile atá aige (maidir le TGFC)

Tá dhá fhachtóir ann: fachtóirí nádúrtha (an t-éiceachóras) agus gnéithe daonna. Is iad na fachtóirí agrai-eolaíochta sin is cúis le cion polaifeanól agus tócaifearól níos airde a bheith ag na holaí, mar a leagtar síos sa tsonraíocht táirge.

Tá ithir an réigiúin lag ó thaobh ábhar orgánach de agus is aolchloch é an tírdhreach den chuid is mó. Leis sin, cinntear rogha na mbarr — crainn ológ agus cineálacha áirithe plandaí crua frithsheasmhacha, atá oiriúnaithe níos fearr do na dálaí sin ná aon cheann eile. I limistéar Estepa cuirtear 95 % den talamh feirme le crainn ológ.

Is é an chaoi a bhfuil go leor crann ológ ann, go háirithe Hojiblanca ach freisin na cineálacha údaraithe eile, a chuirtear ar ithir chailcreach, is cúis, mar gheall ar shaintréithe áirithe na gcineálacha seo, le cáilíochtaí orgánaileipteacha sainiúla a bheith ag na holaí agus go bhfuil siad i bhfad níos torthaí ná olaí eile.

Léiríonn staidéir go gcuireann an cineál ithreach cailcreach seo leibhéil níos airde frithocsaídeoirí chun cinn atá inspéise ó thaobh cothaithe de: tocaifearóil.

Fachtóir nádúrtha eile a bhfuil tionchar cinntitheach aige ar ár n-olaí is ea an aeráid áitiúil, sa mhéid is go dtugann an strus uisce de bharr an ghanntanais uisce i limistéar Estepa na holaí searbhas níos suntasaí ná mar a fhaightear in olaí a tháirgtear in áiteanna eile, lena n-áirítear iad siúd a fhaightear ó na cineálacha céanna olóige.

Chomh maith leis sin, cuireann an bháisteach íseal mar aon leis an bhfíoras go bhfuil na samhraí níos cineálta ná mar atá i gceantair chomharsanachta, ar gné thipiciúil d’aeráid ilchríochach í, dlús le haibiú na n-ológ agus mar sin déantar iad a bhuaint go luath.

Ar deireadh, tá tábhacht chinntitheach ag baint leis an ngé dhaonna. Ós rud é go dtáirgtear ológa boird go traidisiúnta le sciar suntasach de na garráin olóige i limistéar Estepa — is le haghaidh thionscal na n-ológ boird atá thart ar 30 % den táirgeadh iomlán olóige — tosaíonn an bhuain níos luaithe ná in aon chuid eile den domhan go traidisiúnta. Is é seo an toradh, ar an gcéad dul síos, ar fhachtóirí nádúrtha, mar gheall ar na coinníollacha ithreach agus aeráide go n-aibíonn na torthaí níos tapúla, agus, ar an dara dul síos, an cleachtas maidir le buain gan bhriseadh, mar go bhfuil forluí ag baint leis na hológa boird a thosaíonn i mí Mheán Fómhair nó go leanann buain na n-ológ a úsáidtear le haghaidh táirgeadh ola olóige é.

Cuidíonn na cleachtais sin le holaí a tháirgeadh a bhfuil tréithe ceimiceacha agus orgánaileipteacha sainiúla acu.

Tagairt d’fhoilsiú na sonraíochta

https://juntadeandalucia.es/export/drupaljda/PliegoEstepamodificado2.pdf

nó trí nascleanúint mar a leanas ó leathanach baile na hAireachta Réigiúnaí Talmhaíochta, Iascaigh agus Forbartha Inbhuanaithe (https://www.juntadeandalucia.es/organismos/agriculturaganaderiapescaydesarrollosostenible.html): Areas de actividad [“réimsí gníomhaíochta”] ansin Industrias y Cadena Agroalimentarias [“Tionscail agus Slabhra agraibhia”] ansin Calidad [“Cáilíocht”] ansin Denominaciones de Calidad [“Scéimeanna Cáilíochta”] agus ar deireadh Aceite de Oliva Virgen Extra [“Ola Olóige Úríon”].

(1) IO L 343, 14.12.2012, lch. 1.

(2) IO L 248, 5.9.1991, lch. 1.